El programa ILDELD a Alboraia inicia el seu curs de Gestió Logística
04 de novembre de 2022

Aquesta setmana ha donat principi el curs de Gestió Logística dirigit a persones participants en el Programa ILDELD, que comprén la realització d'itineraris individualitzats per a persones majors de 45 anys i aturades de llarga duració residents en el municipi d'Alboraia.

El curs de Gestió Logística inclou la formació per a l'obtenció del carnet de carretons i de Manipulació d'Aliments, a més de continguts específics en logística, transport, emmagatzematge, gestió d'inventaris i manipulació de materials, així com visites a empreses del sector.

El curs forma part dels itineraris personalitzats que comprenen accions d'orientació laboral, individuals i grupals, la fi de les quals és donar eines a les persones per a realitzar una cerca activa en l'accés a l'ocupació, juntament amb accions de capacitació professional i formació.